[{"text_idx": "#000001", "text": "Sellel na\u0308dalavahetusel, 19.- 21. mail, toimub Portugalis Lissabonis ja\u0308rjekordne Bilderbergi grupi kohtumine. Kohtumise ta\u0308pne asukoht on ku\u0308ll veel saladuses, kuid ma\u0308rgid viitavad sellele, et see toimub Alcantara luksushotellide piirkonnas, kus u\u0308ks o\u0308o\u0308 maksab praegu umbes 1000 eurot."}, {"text_idx": "#000002", "text": "Samuti pole veel avaldatud osalejate nimekirja ning teemasid, mida kohtumisel ka\u0308sitletakse, kuid Portugali ajalehe Pu\u0301blico andmetel on kindlasti arutluse all Ukraina so\u0303da, NATO tulevik, Aasia riikide, eriti Hiina ja India to\u0303us ning endiste No\u0303ukogude Liidu riikide areng. Lisaks tehisintellekti, energia u\u0308lemineku ja pangandussu\u0308steemi arengu teemad."}, {"text_idx": "#000003", "text": "Bilderbergi grupi esimene kohtumine toimus 1954. aastal Hollandis Oosterbeekis ning selle kutsus kokku Hollandi prints Bernhard ehk Madalmaade endise kuninganna Beatrixi isa ja praeguse kuninga Willem-Alexanderi vanaisa. Grupp sai oma nime kohaliku Bilderbergi hotelli ja\u0308rgi."}, {"text_idx": "#000004", "text": "Bilderbergi iga-aastastel kohtumistel, mis toimuvad vaheldumisi Euroopas ja Po\u0303hja-Ameerikas, osaleb 120-150 poliitilist juhti, valitsusametniku ja olulistel positsioonidel olevaid inimesi to\u0308o\u0308stusest, rahandusest, meediast ning akadeemilistest ringkondadest."}, {"text_idx": "#000005", "text": "Bilderbergi grupi koosolekud toimuvad range Chatham House\u2019i reegli alusel, mis ta\u0308hendab, et kohtumise osalejatel on ku\u0308ll vo\u0303imalik kasutada neile avaldatud teavet, kuid avalikustada ei tohi u\u0308hegi teise kohtumisel osalenu identiteeti ning ka seda, et antud informatsioon saadi just sellelt kohtumiselt."}, {"text_idx": "#000006", "text": "Veel ei ole selge, kas ka Eestist keegi selleaastasel Bilderbergi kohtumisel osaleb, kuid Vanglaplaneet hoiab su\u0308ndmustel silma peal ja pu\u0308u\u0308ame kogu olulise info lugejateni tuua."}, {"text_idx": "#000007", "text": "2018 ja 2019 aasta Bilderbergi kohtumistel osales sellel ajal peaministri rolli ta\u0308itnud Ju\u0308ri Ratas."}, {"text_idx": "#000009", "text": "Kindlasti liitu ka Vanglaplaneedi uudiskirjaga,sest siis jo\u0303uab oluline info otse Sinu e-postkasti."}, {"text_idx": "#000014", "text": "Taas kord: India reporter kukkus kaamera ees kokku"}]